datafangst
Store norske leksikon,Teknologi og industri,IT,Systemer, tjenester og applikasjoner
Datafangst er registrering av data for digital lagring og behandling. Datafangst spenner fra manuell inntasting av skriftlige, som regel skjemabaserte data, til automatisk datalogging i sanntid ved hjelp av overvåkings- og styringssystemer.
I dag er det mulig med massiv innsamling av data ved bruk av sensorer og IoT enheter. Eksempler på slik datafangst inkluderer: Innsamling av store mengder video fra overvåkningskamera.  GPS informasjon (lokasjon) til smarttelefoner. Sensorer som registrerer temperatur og andre værforhold. Sensorer i hus og hjem som overvåker temperatur, om stekeovnen er slått på. Slike sensorer kan kobles opp mot en app på smarttelefonen, slik at man kan overvåke tilstanden til hjemmet sitt til enhver tid. Sensorer i bilen som registrerer hastighet og lokasjon til enhver tid. Bilen kan også ha kamera som tar opp video i trafikkfarlige situasjoner. Den omfattende datafangsten man ser i dag er delvis begrenset av personvernhensyn nedfelt i GDPR. Til tross for dette lagres det enorme mengder informasjon i dagens samfunn. Les mer i Store norske leksikon tingenes internett kommunikasjonsteknologi